LIETUVOS RESPUBLIKOS VALSTYBINĖS MAISTO IR VETERINARIJOS TARNYBOS DIREKTORIAUS

ĮSAKYMAS

**DĖL ĮVEŽAMŲ Į LIETUVOS RESPUBLIKĄ NEGYVŪNINIŲ PAŠARŲ, KURIEMS TAIKOMI PRIVALOMIEJI SAUGOS IR KOKYBĖS REIKALAVIMAI, SĄRAŠO PATVIRTINIMO**

2008 m. spalio 28 d. Nr. B1-543

Vilnius

Vadovaudamasis Lietuvos Respublikos pašarų įstatymu (Žin., 2000, Nr. [34-952](https://www.e-tar.lt/portal/lt/legalAct/TAR.5B55C0654B4A); 2004, Nr. 73-2541), įgyvendindamas 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL *2004 m. specialusis leidimas,* 3 skyrius, 45 tomas, p. 200), su paskutiniais pakeitimais, padarytais 2008 m. kovo 17 d. Tarybos reglamentu (EB) Nr. 301/2008 (OL 2008 L 97, p. 85), Valstybinės maisto ir veterinarijos tarnybos direktoriaus 2005 m. kovo 3 d. įsakymu Nr. B1-152 patvirtintus Į Lietuvos Respubliką įvežamų pašarų veterinarinio tikrinimo reikalavimus (Žin., 2005, Nr. [33-1091](https://www.e-tar.lt/portal/lt/legalAct/TAR.A54CA47AB7D9); 2008, Nr. [96-3750](https://www.e-tar.lt/portal/lt/legalAct/TAR.BD6D81F21631)):

1. Tvirtinu pridedamą Įvežamų į Lietuvos Respubliką negyvūninių pašarų, kuriems taikomi privalomieji saugos ir kokybės reikalavimai, sąrašą.

2. Pavedu:

2.1. įsakymo vykdymą pagal kompetenciją apskričių, miestų valstybinėms maisto ir veterinarijos tarnyboms;

2.2. įsakymo vykdymo kontrolę Maisto ir veterinarijos vidaus audito tarnybai.

DIREKTORIAUS PAVADUOTOJAS,

PAVADUOJANTIS DIREKTORIŲ VIDMANTAS PAULAUSKAS

SUDERINTA

Lietuvos Respublikos žemės ūkio ministerijos

2008-10-15 raštu Nr. 2D-2130(11.73)

Muitinės departamento

prie Lietuvos Respublikos finansų ministerijos

2008-10-24 raštu Nr. 3B-3.3-9840

PATVIRTINTA

Valstybinės maisto ir veterinarijos

tarnybos direktoriaus

2008 m. spalio 28 d.

įsakymu. B1-543

**ĮVEŽAMŲ Į LIETUVOS RESPUBLIKĄ NEGYVŪNINIŲ PAŠARŲ, KURIEMS TAIKOMI PRIVALOMIEJI SAUGOS IR KOKYBĖS REIKALAVIMAI, SĄRAŠAS**

| **KN skirsnis** | **Pavadinimas** | **Tikslinimas** |
| --- | --- | --- |
| 10 | Javai | Visos prekės, priskiriamos KN 10 skirsniui, skirtos gyvūnų pašarams, išskyrus 1001 90 10, 1001 90 91, 1003 00 10, 1005 10, 1006 10 10, 1007 00 10 subpozicijoms priskiriamas prekes, skirtas sėjai |
| 11 | Malybos produkcija; salyklas; krakmolas; inulinas; kviečių glitimas | Visos prekės, priskiriamos KN 11 skirsniui, skirtos gyvūnų pašarams |
| 12 | Aliejinių kultūrų sėklos ir vaisiai; įvairūs grūdai, sėklos ir vaisiai; augalai, naudojami pramonėje ir medicinoje; šiaudai ir pašarai | Visos prekės, priskiriamos KN 12 skirsniui, skirtos gyvūnų pašarams, išskyrus 1201 00 10, 1202 10 10, 1204 00 10, 1205 10 10, 1206 00 10, 1207 20 10, 1207 40 10, 1207 50 10, 1207 91 10, 1207 99 15 subpozicijoms priskiriamas prekes, skirtas sėjai, ir prekes, priskiriamas KN 1209, 1210 ir 1211 pozicijoms |
| 15 | Augaliniai riebalai ir aliejus; augalinis vaškas | Prekės, priskiriamos KN 1507–1517 ir 1521 pozicijoms, skirtos gyvūnų pašarams, išskyrus prekes, priskiriamas KN 1516 10, 1517 10, 1517 90 93 subpozicijoms |
| 17 | Cukrus ir konditerijos gaminiai iš cukraus | Prekės, priskiriamos KN 1703 pozicijai |
| 21 | Įvairūs maisto produktai | Prekės, priskiriamos KN 2102 pozicijai, skirtos gyvūnų pašarams, išskyrus KN 2102 10 31, 2102 10 39, 2102 30 00 subpozicijoms priskiriamas prekes, skirtas maistui |
| 23 | Maisto pramonės liekanos; paruošti pašarai gyvūnams | Prekės, priskiriamos KN 2302–2306, 2308 00 ir 2309 pozicijoms, kurių sudėtyje nėra gyvūninių produktų ir kurios skirtos gyvūniniams pašarams |
| 25 | Druska; siera; žemės ir akmenys; tinkavimo medžiagos, kalkės ir cementas | Prekės, priskiriamos KN 2501 00 99 ir 2509 00 00 subpozicijoms, skirtos gyvūnų pašarams |
| 28 | Neorganiniai chemikalai; organiniai arba neorganiniai tauriųjų metalų, retųjų žemių metalų, radioaktyviųjų elementų arba izotopų junginiai | Prekės, priskiriamos KN 2835 25, 2835 26 subpozicijoms, neorganinės kilmės, skirtos gyvūnų pašarams |
| 29 | Organiniai chemijos produktai | Prekės, priskiriamos KN 2921–2925, 2936–2939 pozicijoms, skirtos gyvūnų pašarams |
| 35 | Albuminės medžiagos, modifikuoti krakmolai, klijai; fermentai (enzimai) | Prekės, priskiriamos KN 3505 pozicijai, skirtos gyvūnų pašarams |

\_\_\_\_\_\_\_\_\_\_\_\_\_\_\_\_\_